**KEVERMES NAGYKÖZSÉG ÖNKORMÁNYZAT KÉPVISELŐ-TESTÜLETÉNEK 21/2010.(IX.25.) ÖNKORMÁNYZATI RENDELETE**

**a települési szilárd hulladékok kezelésével kapcsolatos kötelező közszolgáltatás igénybevételéről**

**Hatályos: 2016-07-01 -tól**

Kevermes Nagyközség Önkormányzatának Képviselő-testülete a helyi önkormányzatokról szóló 1990. évi LXV. törvény 16. §-a (1) bekezdésében foglalt jogkörében, a hulladékgazdálkodásról szóló 2000. évi XLIII. törvény 23. §-ában foglaltak végrehajtására az alábbi rendeletet alkotja:

**Általános rendelkezések**

**A rendelet alkalmazási köre**

1. §

(1) A rendelet területi hatálya Kevermes Nagyközség közigazgatási területére terjed ki.

(2) A rendelet személyi hatály kiterjed a (3) bekezdésben meghatározott területen lévő ingatlanok valamennyi tulajdonosára, vagy használójára, illetve azok közösségére ( a továbbiakban együtt : tulajdonos) függetlenül attól, hogy természetes személy, jogi személy, vagy jogi személyiség nélküli gazdasági társaság, kivéve ha magasabb szintű jogszabály másként nem rendelkezik.

(3) A rendelet tárgyi hatálya kiterjed a Kevermes nagyközség közigazgatási területén keletkező települési szilárd hulladékokra.

**A rendelet célja**

1. §

(1) A rendelet célja azoknak a helyi szabályoknak a megállapítása, amelyek biztosíthatják a település köztisztaságával, települési szilárdhulladék elszállításával összefüggő feladatok eredményes végrehajtását, a hulladékgazdálkodási közszolgáltatás ellátásának és igénybevételének rendjét.

(2)Minden hulladékkal összefüggő tevékenységet úgy kell megszervezni és végezni, hogy a hulladék

a) mennyiségének csökkentését eredményezze,

b) újrahasznosítását minél nagyobb arányban tegye lehetővé,

c) az okozott környezeti hatásokat minimálisra csökkentse,

d) keletkezésének ellenőrzésére, megítélésére és minősítésére vonatkozó adatok biztosítva legyenek.

**Hulladékkezelési közszolgáltatás**

1. **§**

(1) A közszolgáltatás kiterjed a közszolgáltatás ellátására feljogosított Közszolgáltató, a szállítóeszközéhez rendszeresített gyűjtőedényben, a közterületen vagy az ingatlanon összegyűjtött és a Közszolgáltató rendelkezésére bocsátott települési szilárd hulladék elhelyezés céljából történő rendszeres elszállítására; a települési hulladék ártalmatlanítását szolgáló létesítmény működtetésére;  a lakossági hulladékudvar, a lakossági szelektív hulladékgyűjtő rendszer működtetése, az előkezelő és hasznosító (válogató, komposztálló, bálázó, stb.) telepek üzemeltetése, karácsonyfa hulladék elszállítási és lomtalanítási akciók végrehajtására.

(2) Az ingatlan tulajdonosa köteles a Közszolgáltató által felajánlott hulladékszállítási közszolgáltatást igénybe venni. A közszolgáltatással kapcsolatos szerződéses jogviszonyt a közszolgáltató és a tulajdonos között a szolgáltatás igénybevételének ténye hozza létre.

(3) A település közigazgatási területén a települési szilárdhulladékkal kapcsolatos kötelező helyi közszolgáltatást az ideiglenes ellátásra kijelölt FBH-NP Közszolgáltató Nonprofit Kft., székhelye: 6521 Vaskút, 0551/2 hrsz.  (a továbbiakban: Közszolgáltató) végzi.

(4)

1. §

(1) A tulajdonos a közszolgáltatást köteles igénybe venni, a Közszolgáltatóval együttműködni. A közszolgáltatás igénybevételére kötelezett ingatlantulajdonos a közszolgáltatásból nem vonhatja ki magát arra történő hivatkozással, hogy a szolgáltatást települési szilárd hulladék hiányában nem, vagy csak részben veszi igénybe.

(2)

1. §

(1) A közszolgáltatásra vonatkozó szerződés a szolgáltatás igénybevételével jön létre. A közszolgáltató és a tulajdonos között létrejött közszolgáltatási szerződést írásba kell foglalni.

(2) Nem jön létre, illetve szünetel a szerződés, ha:

a) legalább 3 hónap óta az épület lakatlan,

b) a telek nincs beépítve, azon hulladék nem keletkezik.

(3) Megszűnik a szerződés, ha az önkormányzat által kiírt új pályázat eredményeként más közszolgáltató kapja meg az ezen rendeletben rögzített szolgáltatás nyújtásának kizárólagos jogát.

**Értelmező rendelkezés**

1. **§**

**A KÖZSZOLGÁLTATÁS ELLÁTÁSÁNAK RENDJE**

**Általános szabályok**

1. §.

(1) A települési szilárd hulladék gyűjtése, tárolása kizárólag oly módon történhet, hogy ne idézzen elő szennyezést sem épületen belül, sem azon kívül, sem pedig a közterületen, ha előidéz, meg kell szüntetni.

(2) A települési szilárd hulladék gyűjtése, tárolása során olyan gondossággal kell eljárni, hogy a hulladék se a szállítójárműbe való ürítéskor, se a szállítás folyamán ne szóródhasson szét, ne porozhasson és egyéb környezetterhelést ne idézzen elő.

(3) A szállítások gyakorisága heti 1 alkalom, azonos napokon keddenként.

(4) Nagyobb méretű berendezési tárgy, lom szervezett összegyűjtéséről és elszállításáról (lomtalanítás) évente legalább 2 alkalommal a közszolgáltató köteles gondoskodni.

(5) A hulladékgyűjtés zárt konténerbe, kukába történhet. A kuka mellé a szolgáltató által díjtérítés ellenében biztosított gyűjtőzsák is kihelyezhető, abban az esetben, ha a szokásosnál több, a kuka űrtartalmát meghaladó mennyiségű szemét keletkezik. A gyűjtőedényzetet a szolgáltató térítés ellenében köteles a tulajdonosok rendelkezésére bocsátani, ezek pótlásáról, javításáról az ingatlantulajdonos köteles gondoskodni.

(5a)

(6) A települési szilárd hulladékot elszállítás céljából az ingatlan bejáratának közelében, közterületen veszi a közszolgáltató, a gyűjtőedényzetet azonban a tulajdonos az ingatlanon belül köteles tárolni.

(7) Amennyiben az ingatlanról elszállított hulladék mennyisége, rendszeresen meghaladja az alkalmazott gyűjtőedény befogadó képességét, a Közszolgáltató jogosult az ingatlantulajdonos költéségére a gyűjtőedényt az indokolt méretűre, vagy darabszámra cserélni, illetve edényzet bővítésére felszólítani. A felszólításnak az ingatlantulajdonos 30 napon belül köteles eleget tenni.

(8) Az ingatlan tulajdonos személyének megváltozása esetén a korábbi és az új ingatlantulajdonos 15 napon belül köteles a változást a Közszolgáltató ügyfélszolgálatán személyesen, vagy írásban bejelenteni. Ebben az esetben az új ingatlantulajdonos az ingatlan birtokbavétele napjától kötelezett a közszolgáltatás igénybevételére.

(9) Amennyiben az új tulajdonos elmulasztotta bejelenteni, hogy a közszolgáltatás igénybevételére kötelezetté vált, a Közszolgáltató jogosult az ingatlan birtokbavételének napjától számítva a bejelentésig hátralék megállapítására és megfizettetésére.

(10) A naponta keletkező hulladék mennyiségét meghaladó falomb, kerti és egyéb hulladék eseti elszállításáról a közszolgáltató külön zöld kukával gondoskodik.

(11) A települési szilárd hulladék szállítása csak az erre a célra készült, zárt rendszerű célgéppel végezhető.

(12) A szemétszállítás rendjéről és annak megváltoztatásáról a közszolgáltató a közszolgáltatás valamennyi érdekeltjét 8 nappal korábban értesíteni köteles.

(13)

(14)

**A közszolgáltató feladatai**

1. §

(1) A rendelet hatálya alá tartozó hulladékot köteles a 6. §. (3) bekezdésében rögzített rendszerességgel elszállítani a befogadó hulladéklerakó és ártalmatlanító telepére.

(2) A hulladéktároló edények ürítése során keletkező szennyeződés feltakarításáról köteles gondoskodni.

(3) A gyűjtőedényzetet a hulladékgazdálkodási közszolgáltatás végzésének feltételeiről szóló 385/2014. (XII. 31.) Korm. rendelet 7.§-a szerint köteles biztosítani.

**A tulajdonos feladatai**

1. §

(1) A tulajdonos köteles a rendelet hatálya alá tartozó hulladékot tartalmazó edényt az átadási helyre, az átadás időpontjára kihelyezni.

(2) A hulladékgyűjtő edény csak olyan mértékben tölthető meg, hogy annak fedele zárható (csukható) legyen.

(3) A tulajdonos csak a közszolgáltató által meghatározott szabványedényt használhatja a hulladék-gyűjtés céljára.

(4) A szemétgyűjtő edénybe nem szabad mérgező, folyékony, égő, parázsló, vagy egyéb olyan anyagot helyezni, amely az edény állagát sérti, vagy veszélyeztetheti a szemétszállítással foglalkozó dolgozó testi épségét, illetve a gépkocsi berendezésében rongálást idézhet elő.

(5) A tulajdonosok a konténer kivételével maguk kötelesek gondoskodni a tároló- és gyűjtőedényzet szükség szerinti fertőtlenítéséről, tisztításáról.

(6) A tulajdonos a közszolgáltatási díjat 2016. december 31-ig havonta, azt követően negyedévenként utólag, számla ellenében köteles megfizetni. az NHKV Nemzeti Hulladékgazdálkodási Koordináló és Vagyonkezelő Zártkörűen Működő Részvénytársaságnak (a továbbiakban: Koordináló szerv).

**SZABÁLYSÉRTÉSI RENDELKEZÉSEK**

1. §

**ZÁRÓ RENDELKEZÉSEK**

1. §

(1) Ez a rendelet kihirdetése napján lép hatályba, rendelkezéseit 2010. év szeptember hó 01. napjától kell alkalmazni.

(2) A rendelet hatálybalépésével egyidejűleg az önkormányzat a települési szilárd hulladékok kezelésével kapcsolatos kötelező közszolgáltatás igénybevételéről szóló 13/2008. (XI.14.) KT. számú rendelet hatályát veszíti.

Kevermes, 2010. szeptember 23.

                        Bugyi Ferenc sk.                                    Nádaskiné Szabó Margit sk.

                        polgármester                                                  jegyző